སྔོན་ཆད་ང་ལྷ་བུ་ཁྱོད་གཉིས་ཀྱིས་དབང་ལྡན་ཁོ་ལྕགས་མོ་ཐར་ལ་བུ་སྐལ་དུ་སྟེར་རྒྱུར་མ་འཐད་ཀྱང་།ད་ལྟ་འདང་བརྒྱབ་ཚེ་དོན་དག་དེ་བསྒྲུབས་པ་འགྲིག་འདུགས་ཆ་ཡུལ་ཕྱོགས་ལ་འདི་འདྲ་བའི་འགྱུར་ལྡོག་འབྱུང་རྒྱུ་ཡིན་པ་སུས་ཤེས་རྒྱུ།ཁ་འཁྲུག་བཤད་པ་མིན་ན་ནང་ལོགས་དང་རྫོང་ཐོག་ཏུ་མི་མང་བོ་ལྟོགས་ནས་འཆི་བཞིན་འདུག་ཟེར་བས།ཁྱོད་ཀྱི་ཕ་ཁྱིམ་ཕྱོགས་སུ་སྐྱོན་མེད་དམ།ང་ཚོའི་མགོ་ལ་དོན་དག་དེ་འདྲ་མི་ཡོང་རྒྱུ་མཁྱེན།རྗེ་བཙུན་འཕགས་མ་སྒྲོལ་མས་མཁྱེན།སྒྱུག་མོས་དེ་སྐད་སྨྲ་བཞིན་ལག་ཟུང་ཐལ་མོ་སྦྱར་ནས་སྐད་ཆུང་ངུས་གསོལ་འདེབས་ཤིག་བྱས་སོང་ལ།མཐུད་ནསདབང་འཚོ།ཁྱོད་སོང་ལ་ཚེ་དཀར་གྱི་འགྲམ་དུ་ཉལ་རོགས།མོ་འགུལ་བཞིན་འདུག་པས་སད་རྒྱུ་ཡིན་པ་འདྲཞེས་ཚ་མོ་མངགས་པ་དང་།དེ་ནས་མཁའ་གོ་རང་གི་རུམ་ནང་ལ་ཉལ་དུ་བཅུག་རྗེསཀུན་སྐྱིད།ཁྱོད་ཀྱིས་བཤད་པ་དེ་ངོ་མ་བདེན་འདུགདེ་རིང་དབང་འཚོ་ངེད་གཉིས་ཚེ་མགོན་ལ་བལྟ་རུ་འགྲོ།ཁོ་སྙིང་མ་རྗེ།ཨ་ནེ་ཚང་དུ་དུས་ཡུན་རིང་བོར་བསྡད་ཟིན་པས།ཡུལ་ལ་ཡོང་ན་འདོད་བཞིན་ཡོད་ངེས།ཡིན་ནའང་ཁོ་ནི་ལོ་ན་ཆུང་ཡང་རིག་པ་རྒོད་པས།ཁོའི་ཨ་མྱེསགྲྭ་ལོག་ཅིག་ཡིནའདྲ་བའི་མཁས་པ་ཞིག་ཡོང་རྒྱུ་ཡིན་པ་འདྲཞེས་བཤད།